section_heading: Informacije o albumu
paragraph_text: Ovaj album je sa sigurnošću najambiciozniji projekt Cher (barem u 60-im godinama) te je bio stvaran sa željom da oživi uspjeh kakav je Cher imala prethodnih godina. Cher kao samostalni izvođač, te Sonny i Cher kao duo su od 1968. – 1970. prolazili kroz profesionalnu krizu jer se svjetska pop kultura rapidno razvijala a oni su sa svojim prvobitnim idejama i stilom ostali "na mjestu". Pop glazba se razvijala u žešćem, progresivnijem stilu protestirajući protiv Vijetnamskog rata a tu se Sonny i Cher nisu uklapali. Njihovi albumi se više nisu prodavali i bili su primorani prihvatiti ponudu da pjevaju po noćnim klubovima na što je publika prvotno negativno reagirala.